Olsenbanden og Dynamitt-Harry mot nye høyder

Olsenbanden og Dynamitt-Harry mot nye høyder er den tiende filmen i den norske serien om Olsenbanden. Filmen hadde premiere 7. september 1979 og er regissert av Knut Bohwim. Dette er et norsk originalmanus, med detaljer fra den danske filmen "Olsen-banden går i krig".

 Handling 
Finansmegler Brock-Larsen var tidligere en høyt betrodd medarbeider i Oljedirektoratet. Nå er han ute etter en mikrofilm med opplysninger om nye oljeforekomster i Nordsjøen. Disse planlegger han å selge til et tysk storkonsern for 100 millioner tyske mark. Politiet har fått kjennskap til saken og henter kriminalbetjent Hermansen tilbake fra stallen hvor han ble plassert i forrige film. Egon Olsen kjenner også til saken og sammen med kumpanene Benny og Kjell får han, etter mange bestrebelser og komplikasjoner, tak i filmen. Kriminalbetjent Hermansens og Olsenbandens veier krysses atter en gang, og på toppen av det hele; Dynamittharry går i luften som helikopterpilot!

 Rolleliste 
 Rolle  Skuespiller Egon Olsen  Arve Opsahl Kjell Jensen  Carsten Byhring Benny Fransen Sverre Holm Dynamitt-Harry  Harald Heide-Steen jr. Valborg Jensen  Aud Schønemann Kriminalbetjent Hermansen  Sverre Wilberg Kriminalassistent Holm  Øivind Blunck Brock-Larsen  Arne Aas Kongen  Lasse Kolstad Den sorte baron  Ole-Jørgen Nilsen Mann i oljedirektoratet  Gisle Straume Fengselsdirektøren  Anders Sundby Politimann  Dag Sandvik Politimann  Hallvard Lydvo Taxisjåfør  Per A. Anonsen Søppelmann  Erik Øksnes Dame med søppel  Lillemor Hoel Sinna gubbe  Willie Hoel Pilot  Knut Bohwim Kriminalsjefen  Jørn Ording

 Trivia 
 I en situasjon i denne filmen bytter banden om på hatter og rekkefølge. Det ender med at Kjell ifører seg Egons hatt og sigar, Egon ifører seg Bennys hatt og lommetørkle og Benny ifører seg Kjells briller, hatt og veske. I castingprosessen til den aller første Olsenbanden-filmen var Knut Bowhims opprinnelige tanke at det var Carsten Byhring som skulle spille Egon. Her får vi en kort smakebit på hvordan det i så fall ville sett ut.

 Eksterne lenker 


Kategori:Filmer lagt til Oslo
Kategori:Olsenbanden
Kategori:Norske krimkomedier
Kategori:Filmer fra 1979
Kategori:Norske filmer fra 1970-årene
Kategori:Filmer regissert av Knut Bohwim
Kategori:Norskspråklige filmer